حطيت منتوج في صفحة دهن بيو ... سولتي اخ لاش كايليق ووجهته لمحرك البحث لعله يجد ضالته لاني ما عنديش معلومات دقيقة وما بغيتش نكذب عليه ... للاسف بزاف هاجموني شي اتهمني بالعياقة شي اتهمني بالكبر واحد كاتب فأما السائل فلا تنهر ... !!!

راه حنا لي كانشجعو النصابة والمتطفلين ... فين العيب نقول لا اعرف ؟ فين العيب ما نجاوب على شي حاجة لا أعرفها ؟؟؟ انا تاجر وظيفتي نتحرى المنتوجات الأصلية الغير مغشوشة ونعرضها عليك بالإحسان والاتقان ونبيعها ليك بالسماحة والراحة ... ماشي نقول ليك نتا فيك الضعف الجنسي هذا المنتوج مزيان ليك غير باش تشريه ... او نقول ليك الى فيك الرواح خذ هذا راه مزيان ، أو نقول ليك حقا هذا مفيد لتساقط الشعر ... اولا انا غير متأكد من هاذ المعلومات ، ثانيا انا ماشي طبيب ، ثالثا انا كسول فهاذ التخصصات وبسرعة ممكن يتنصب عليا وما بغيتكش تكون ضحية ... لذا دائما أخبر الزبناء انهم يستاشروا الطبيب او خبير التغذية او يديرو بحث في مواقع طبية او علمية حتى يستافدو ... 

مرة أخرى التجارة امارسها بحب وماشي من اجل المال فقط ... عندي مبادئ الى تعارضت مع المال اضرب بالمال عرض الحائط باش ما نكونش جيعان او محتكر او جشع ... بغيت الرزق الحلال الطيب ... ماشي حلال فقط ... الى ما كانش طيب ما عندي ما ندير بيه . وشكرا